kardosdrur/scandi-wiki huggingface dataset:
Første italiensk-abessinske krig

Den første italiensk-abessinske krig eller den første italiensk-etiopiske krig var en krig udkæmpet i Etiopien mellem Kongeriget Italien og Kejserriget Abessinien i 1895 og 1896. Etiopiens militære sejr i krigen gjorde landet til det eneste afrikanske land som militært modstod europæisk kolonisation.

En af italienernes grunde til at gå i krig var den to-sprogede Wuchale-traktat, der på italiensk hævdede, at Etiopien skulle blive et italiensk protektorat, mens på amharisk blot fastslog, at Etiopien kunne vælge at bruge italienske diplomater til udenrigsforhandlinger. Italienerne havde før dette støttet kejser Menelik II i at samle landet og udråbe sig til kejser. Etiopierne håbede på europæisk hjælp, særlig fra Frankrig, men sådan hjælp kom imidlertid ikke.

Italienerne blev knust ved Slaget ved Adwa, da de forsøgte at trække sig tilbage. Etiopisk selvstændighed blev derved sikret for en periode, men senere erobrede Italien under Benito Mussolini landet i 1936 under Den anden italiensk-abessinske krig, og gjorde Etiopien til en del af Italiensk Øst-Afrika.

Henvisninger 

Etiopiens historie
Italienske krige
Eustaquio de Escandón

José Eustaquio Luis Francisco Escandón y Barrón (27. januar 1862 - 1933) var en mexicansk polospiller som deltog i OL 1900 i Paris.

Escandón vandt en bronzemedalje i polo under OL 1900 i Paris. Han var med på det mexicanske hold som kom på en tredjeplads i poloturneringen.

Hans brødre Manuel de Escandón og Pablo de Escandón var også med på holdet.

Eksterne henvisninger 
 Eustaquio de Escandón Biography and Olympic Results – Olympics at Sports-Reference.com  

Polospillere fra Mexico
Jan Brueghel den ældre

Jan Brueghel den ældre (født 1568, død 13. januar 1625) var en nederlandsk maler født i Brussel. Han malede blomster, landskaber og Edens have i emaljelignede malerier, hvilket gav ham tilnavnet "Fløjls-Brueghel". Som søn af maleren Pieter Bruegel den ældre var han en del af den kendte Brueghel-familie. Han fik sønnerne Jan Brueghel den yngre og Ambrosius Brueghel, der ligeledes blev kendte malere.

Opvækst og karriere 
Faderen Pieter Bruegel den ældre døde i 1569 året efter Jan Brueghel den ældres fødsel, og Jan Brueghel voksede op sammen med sin bror Pieter Bruegel den yngre og søsteren Marie hos bestemoderen Mayken Verhulst, som var enke efter Pieter Coecke van Aelst. Hun var også kunstner og var ifølge Karel van Mander, muligvis den første lærer for de to børnebørn. Familien flyttede til Antwerpen nogen tid efter 1578.

Jan Brueghel malede flere landskabsbilleder i lille format men med stor detailrigdom, ofte menneskefigurer og dyr. Motiverne var ofte bibelske og mytologiske samt scener fra hverdagslivet. Han malede endvidere stilleben-malerier, typisk blomster i vaser.

Udover sin egen produktion samarbejdede Bruegel med andre malere, blandt andet sin nære ven Peter Paul Rubens. Han bistod bl.a. ved at male landskabet og blomsterne i Rubens' maleri De tre gratier. 

Jan Bruegel den ældre døde i 1625 i Antwerpen af kolera.

Galleri

Eksterne links 

Malere fra Flandern
Barokmalere
Personer fra Bruxelles
Essing (skib)

En essing er den øverste kant på en åben båd som for eksempel en robåd eller jolle. Den ligger på indersiden af spantet i højde med den øverste planke.

Se også 
 Ræling

Skibsterminologi
Edogawa

er et bydistrikt i Tokyo i Japan.

Det er et af de 23 specielle bydistrikter, der tilsammen udgør Tokyos historiske bykerne. Det ligger i øst for Tokyos centrum og har  indbyggere. Det har fået sit navn fra Edo-floden (også kaldet Edogawa-floden), der løber fra nord til syd langs den østlige del af bydistriktet. På engelsk kaldes bydistriktet for Edogawa City.

Anno 2008 havde Edogawa 671.937 indbyggere og en befolkningstæthed på 13.260 per km². Edogawas samlede areal er på 49,86 km².

Mod øst grænser Edogawa op til byerne Urayasu og Ichikawa i Chiba-præfekturet. Mod nord grænses op mod bydistrikterne Katsushika og Sumida og mod vest grænses op til Kōtō. Desuden grænses op til byen Matsudo på den anden side af Edo-floden.

Edogawa har venskabsbyforbindelser med Goswford i Australien. Indenrigs har den Venskabsbyforbindelser med  Azumino i Nagano-præfekturet og Tsuruoka i Yamagata-præfekturet.

Historie 
Bydistriktet er etableret i 1937 ved sammenlægningen af syv byer og landsbyer i Minami Katsushika-distriktet: Byerne Komatsugawa og Koiwa, samt landsbyerne Kasai, Shinozaki, Matsue, Mizue og Shikamoto.

Seværdigheder 
Edogawa Boat Race Course
Edogawa Stadium
Kasai Seaside Park

Uddannelse 
Gymnasier:
 Edogawa High School www.edogawa-h.metro.tokyo.jp 
 Kasai Commercial High School www.kasaikogyo-h.metro.tokyo.jp 
 Kasai South High School www.kasaiminami-h.metro.tokyo.jp 
 Koiwa High School www.koiwa-h.metro.tokyo.jp 
 Komatsugawa High School www.komatsugawa-h.metro.tokyo.jp 
 Momijigawa High School www.momijigawa-h.metro.tokyo.jp 
 Shinozaki High School www.shinozaki-h.metro.tokyo.jp  

Private gymnasier:
 Edogawa Girls' Gymnasium www.edojo.jp 

Universiteter:
 Aikoku Gakuen Junior College

Referencer

Eksterne henvisninger 

 
 Edogawa City Guide for Foreign Residents 

Bydistrikter i Tokyo
Alterälven

Alterälven er en elv i den sydlige del af Norrbottens län, som løber i Piteå og Älvsbyns kommuner. 

Vandløbssystemet, som fået sit navn fra det oldnordiske navn for svane, alpt, er ca. 60 km langt, og har sit udspring i området mellem Älvsbyn og Boden, i søen Lule-Altervattnet ca. 20 km nordøst for Älvsbyn. Efter onkring 5 km går åen gennem Pite-Altervattnet og efter yderligere omkring 5 km gennem Pålsträsket, hvor den løber sammen med den største biflod Gäddträskälven. Alterälven munder ud i Håkansöfjärden i Bottenviken. Afvandingsområdet er 459 km². Den gennemsnitlige vandføring er ca. 8 m3/s set på årsbasis, og maksimalt 95 m3/s ved Altersbruk. 

I Nybyn lå det nedlagte fabriksanlæg Altersbruk. I dags findes kun mølledammen og den gamle mølle tilbage, men tidligere fandtes en dæmning til drift af jernværkets hamre (nedlagt 1890) og et savværk (nedbrændt 1964). Opstemningen udnyttes i dag af et lille vandkraftværk. 

Alterälven byder i maj måned på et af Sveriges bedste fiskevande for rimte, især hvor E4 krydser elven.

Eksterne kilder og henvisninger 

Vandløb i Sverige
Norrbotten
Kadriorg Slot

Kadriorg Slot (; ; ) er et slot i bydelen Kadriorg i Estlands hovedstad Tallinn. Slottet blev opført af Peter den Store af Rusland til sin hustru Katarina efter afslutningen af Store Nordiske Krig. Det blev opført i barok stil af arkitekterne Gaetano Chiaveri og Mikhail Zemtsov efter et projekt af Nicola Michetti.

I det 20. århundrede har den estiske udgave af det oprindelige navn, Kadriorg, fået validitet og anvendes også om det omkringliggende distrikt. I parken bag slottet blev der i 1938 opført en bygning til brug for Estlands præsident af arkitekten Alar Kotli.

Kadriorg Slot huser i dag et kunstgalleri. Kunstmuseet KUMU er beliggende i parken bag slottet.

Kildehenvisninger

Eksterne henvisninger 

Bygninger, konstruktioner og anlæg i Tallinn
Slotte i Estland
Museer i Estland
Vologda

Vologda (, ) er en by i Vologda oblast i mod nord i den europæiske del af Den Russiske Føderation. Vologda er administrativt center i oblasten og har  indbyggere.

Vologda er en vigtig industriby og jernbaneknudepunkt. I byen fremstilles blandt andet jernbanemateriel, landbrugsmaskiner, tekstiler, glas og cement. Vologda er også kendt for sine oste og smør, der regnes som Ruslands bedste.

Etymologi 

Vologda har fået sit navn, som formentlig er af finsk-ugrisk oprindelse, fra floden Vologda, der løber gennem byen.

Geografi 

Oblasten er del af den Nordvestlige føderale distrikt i Den Russiske Føderation og består hovedsageligt af lavland med lerjord. 70 procent af arealet er dækket af skov, yderligere 12 procent sumpe og vådområder. Kun 11 procent kan bruges til landbrug.

Byen ligger på begge bredder af den Vologda-floden. Ud over Volga, gennemstrømmes byen af et par dusin andre bifloder til Vologda, blandt andet Zolotukha og Sjograsj. Nogle småfloder i byen er lagt i rør - blandt andet Tjernavka og Kopanka. Vologda ligger 116 moh.

Klima 

Vologda er har tempereret fastlandsklima. Gennemsnits temperaturen i januar er -13 °C og 17 °C i juli. Den årlige nedbør er 561 mm.

Historie 

Vologda blev første gang nævnt i Novgorods krøniker fra 1147, da Sankt Gerasim fandt at der allerede var en kirke og en landsby på stedet, der var omgivet af uigennemtrængelige skove. Stedet var beboet af folk fra Novgorod, der trak skibe ad en af Volgas bifloder over til en biflod til Nordlige Dvina, og derved gjorde det muligt at sejle fra Hvidehavet til det Kaspiske hav. I 1273 blev byen plyndret ved et mongolsk anfald.

Det var ikke før 1412, da området blev afstået af Republikken Novgorod til Storfyrstedømmet Moskva, at byen opnåede en vis betydning. Moskva-fyrsterne gjorde Vologda til sin udpost mod nord, og ved slutningen af århundredet havde Vologda overgået områdets gamle hovedby, Belozersk. Byens kommercielle betydning voksede yderligere, da det engelske Muscovy Company startede sin virksomhed i Rusland.

Det var på denne tid, at Ivan den grusomme beordrede, at byens katedral skulle genopføres i sten. Vologdas St. Sofia-katedral, indviet i 1570, var på den tid en af de største katedraler, som var blevet bygget i Rusland. Dens storslåede freskoer blev malet i 1686-1688 af Dmitrij Plekhanov fra Jaroslavl. Et højt ottekantet klokketårn blev bygget i 1654-1659 og forhøjet i 1800-tallet.

Blot to kilometer fra Vologdas historiske centrum ligger Spaso-Prilutskij-klosteret, grundlagt i 1371 af en af Sergij Radonesjskijs disciple. Med Dmitrij Donskoj som beskytter udviklede klosteret sig snart til områdets største jordejer. Klosterets femkuplede katedral blev bygget i 1537-1542. Under Sovjet-tiden blev munkene forvist og klosteret ændret til et museum. Nogen bemærkelsesverdige eksempler på tidlig træarkitektur blev fragtet hertil fra fjerne landsbyer i Vologda oblast.

Befolkningsudviklingg 

Note: 1897, 1926–2010 data fra folketællingern

Referencer

Eksterne henvisninger 

 Official website fo Vologda  (engelsk)
 Om Spaso-Prilutskijklosteret (russisk)
Cadillac Catera

Cadillac Catera var en øvre mellemklassebil og Cadillac, General Motors' luksusmærkes indstigningsmodel. Modellen var ikke enestående, men derimod en variant af Opel Omega B med standardmonteret luksusudstyr.

I 1990'erne kunne en fabrikant af luksusbiler som Cadillac ikke kun leve af deres store modeller. En udvidelse af programmet med en mindre model var nødvendig. Med overtagelsen af Opel Omega kunne General Motors holde udviklingsomkostningerne nede, og man kunne med en bil bygget i Tyskland bedre konkurrere med Mercedes-Benz og BMW.

Catera blev bygget i Rüsselsheim sammen med Omega og eksporteret til USA som komplet bil. Bilen kom på markedet i sommeren 1996, altså først to år efter introduktionen af Omega B. Modellen fandtes kun med 3,0-liters V6-benzinmotor. Effekten var i USA opgivet til 147 kW (200 hk), hvor den i Europa var 155 kW (211 hk).

I sommeren 1999 fik Catera et facelift ligesom Omega.

I efteråret 2001 blev Catera taget af programmet, mens Omega fortsatte frem til midten af 2003.

Efter cirka et halvt års pause blev modellen afløst af Cadillac CTS i marts 2002.

Eksterne henvisninger 

Catera
Øvre mellemklassebiler
Baghjulstrukne biler
Biler introduceret i 1996
Biler fra 1990'erne
Biler fra 2000'erne
Postament (landmåling)

Et postament (også postement) er en fodstykke eller sokkel, for eksempel under statue eller til at sætte geodætiske instrumenter på.

De geodætiske postamenter i Danmark er en del af danmarkshistorien. Spredt omkring i hele landet står disse sokler, der markerer fikspunkter, som har været anvendt til trianguleringen og kortlægningen af Danmark. Postamenterne er rejst over en periode fra 1830'erne til 1930'erne, og for Sønderjyllands vedkommende først efter genforeningen. Ca. 330 postamenter, kaldet trigonometriske stationer, står som regel på udvalgte højdepunkter i landskabet.

Typer trigonometriske stationer
Der findes i dag fire typer:

 De ældste er fra Den danske Gradmaalings tid, de er hugget i granit og måler som oftest 47 x 47 x 110 cm. Selve fikspunktet er en messingknap med fordybning i midten.
 Det ommurede postament er konstrueret for at give støtte til astronomiske instrumenter. Som oftest står det oprindelige granitpostament indeni. Fra toppen er der hul ned til stationens centermarkering, således at instrumenter kan placeres nøjagtigt over denne. Murstenskonstruktionerne blev etableret i 1933-34.
 Den nyeste type postament er en cylindrisk betonstøbning med en diameter på 39 cm og en højde på 130-150 cm. Typen er indført i efterkrigstiden, og ses ofte i forbindelse med bro- og tunnelanlæg.

Hovedstationer
I nyere tid er indført 10 hovedstationer med GPS udstyr. Stationerne er ikke bare fixpunkter, de måler også landmassernes bevægelse. Deres officielle betegnelse er "Permanente GNSS referencestationer".

Galleri

Eksterne henvisninger og kilder 

 postamenter.dk
 Postament — Ordbog — ODS
 Postamenter - forside

Landmåling
Postament

Et postament er et fodstykke eller en sokkel, og findes i forskellige sammenhænge:

Postament (landmåling) - til at placere geodætiske instrumenter på
Postament (heraldik) - et af de ydre tilbehør til heraldiske våbner
Killer Queen

"Killer Queen" er en sang af den britiske rock-gruppe Queen. Sangen, som er skrevet af Queens forsanger Freddie Mercury, er en del af deres album Sheer Heart Attack fra 1973,

, og er også med på bandets opsamlingsalbum, Greatest Hits. Da den blev udgivet som en single, blev "Killer Queen" Queens gennembrudshit, og den opnåede en andenplads i Storbritannien og nummer 12 i USA. Den blev udgivet som en dobbelt A-side i Storbritannien, USA og Canada (hvor den nåede 15. pladsen på RPM 100-liste), med sangen "Flick of the Wrist". I 1986 var den B-side på "Who Wants to Live Forever".

Mercury fortalte at han skrev lyrikken først, inden han tilføjede til musiske arrangement. Nummeret indeholder kunstfærdige firdelte harmonier (især i omkvædet, og som kor i versene), og også en kunstfærdig multitracked guitarsolo af Brian May, heriblandt brig af "Bell effekten". Sangen nævner i første linje sætningen "Let them eat cake", en sætning (forkert) tilknytte Marie Antoinette: "Let them eat cake," she said, Just like Marie Antionette.

Indspilning 
Udover at bruge sit flygel som sædvanligt, overdubbede Mercury sangen med en upright, for at give sangen en vaudeville-lyd. På et tidspunkt er der to bass-guitarer, hvor en af dem laver et nedadgående spor. I modsætning til andre sange fra de første to Queen-albummer, blev denne sang delvist indspillet udenfor England, i Rockfield Studios i Wales.

Liveoptræden 
Sangen blev spillet fra 1974-78 live, som en del af et medley. I 1974, blev sangen spillet efter "In the Lap of the Gods", og i 1975-76 blev sangen spillet efter "Bohemian Rhapsody". I 1977 blev sangen spillet som et medley, efterfulgt af "Good Old Fashioned Lover Boy", og i 1978 før "Bicycle Race". I 1979 spillede bandet det meste af sangen, og efter guitarsoloen sluttede, blev åbningen til "I'm in Love with My Car" spillet. Sangen blev spillet i Montreal Forum, Quebec, Canada i november 1981, og er indspillet på livealbummet, Queen Rock Montreal. I 1984 og 1985, under The Works Tour, blev den reintroduceret i et medley efter en afkortet version a "Somebody to Love".

Queen om sangen

Hitlister

Personale 
 Freddie Mercury: forsanger, klaver, jangle piano, kor
 Brian May: elektrisk guitar, kor
 John Deacon: bass guitar, kor (kun live), triangel (kun live)
 Roger Taylor: trommer, kor, triangel, chimes, og Falsetto

5 Seconds of Summer-version 
I oktober 2018 udgav det australske band 5 Seconds of Summer en coverversion i forbindelse med udgivelsen af den biografiske film Bohemian Rhapsody, overskuddet fra sangen gik til fonden Mercury Phoenix Trust, som bekæmper hiv og AIDS.

Referencer

Eksterne henvisninger 
 Queenpedia - detaljeret verdensomspændende udgivelsesinformation
 [ "Seven Seas of Rhye" sanganmeldelse] på Allmusic
 "Queen II videoer, detaljeret beskrivelse"

Queen-sange
Rocksange
Sange fra 1974
Singler fra 1974
Jägersro Center

Jägersro Center er et 26.000 kvadratmeter stort indkøbscenter i Malmø, Skåne, i det sydligste Sverige. Det ligger overfor Derbybanan Jägersro, og består i dag af 42 butikker, blandt andet lavprisvarehuset Coop Forum. Centeret blev indviet den 19. oktober 1962 under navnet Wessels Stormarknad som Skandinaviens første og Europas andet lavprisvarehus. Wessels Stormarknad ejedes på det tidspunkt af Wessels, der tidligere havde været et datterselskab af Th. Wessel & Vett.

Kildehenvisninger

Eksterne henvisninger 
Officiel hjemmeside 

Indkøbscentre i Sverige
Bygninger, konstruktioner og anlæg i Malmø
Etableret i 1962
Stylist

En stylist er en person der hjælper og råder individuelle personer,  eksempelvis om nyeste moder indenfor beklædning, hårmoder, frisurer, make up etc.

Mode
Stillingsbetegnelser
Koutou (Tokyo)

er et bydistrikt i Tokyo i Japan.

Det er et af de 23 specielle bydistrikter, der tilsammen udgør Tokyos historiske bykerne. Distriktet ligger i den østlige del af Tokyo og har  indbyggere. På engelsk kalder distriktet sig selv for Kōtō City.

Kōtō er lokaliseret øst for Tokyos metropolcentrum, Sumida-floden danner grænse mod vest og Arakawa-floden danner grænse mod øst. De væsentligste distrikter omfatter Kameido, Kiba, Kiyosumi, Monzen-nakachō, Shirakawa og Toyosu. Den nyudviklede havnefront er både en del af Ariake i Kōtō og en del af Odaiba.

Geografi 
Kōtō har en beliggenhed ved havnefronten til Tokyo Bugt midt mellem bydistrikterne Chūō og Edogawa. Mod nord grænses op mod Sumida. Meget af jorden i bydistriktet er inddæmmet, så der er få gamle templer og helligdomme.

Notable steder i Kōtō inkluderer:
 I det tidligere Fukagawa-bydistrikt: Kiba, Fukagawa, Edagawa
 I det tidligere Jōtō-bydistrikt: Kameido, Ōjima, Sunamachi
 På nyligt inddæmmet jord: Ariake, Yumenoshima, Tokyo Rinkai Fukutoshin

Historie 
Den vestlige del af bydistriktet var tidligere en del af Fukagawa-bydistriktet i Tokyo By. Det var udsat for omfattende ødelæggelse i Det store Kantō-jordskælv i 1923 og det var udsat for omfattende bombardementer under 2. verdenskrig.

Kōtō-bydistriktet blev etableret 15. marts 1947 ved en sammenlægning af bydistrikterne Fukagawa og Jōtō.

Økonomi 
 Daimaru Matsuzakaya Department Stores har hovedsæder i bydistriktet.
 Ibex Airlines har hovedsæde i bydistriktet.
 Sony driver Ariake Business Center i Kōtō.
 WOWOWs tv-transmissioncenter ligger i Kōtō.
 Seta Corporation havde hovedsæde i Kōtō.

Notable steder 
 AgeHa natklub
 Kameido Tenjin Shrine
 Tomioka Hachiman Shrine
 Fukagawa Edo Museum
 Fukagawa Fudo-son
 Kiyosumi Garden
 Museum of Contemporary Art Tokyo i Kiba Park
 Tokyo Big Sight (Tokyo International Exhibition Center)
 Ariake Coliseum, lokalitet for Japan Open Tennis Championships, All Japan Tennis Championships
 Ariake Tennis Forest Park, som har Ariake Coliseum og 48 tennisbaner
 Suzaki Baseball Field, lokalitet for Japanese Baseball Leagues kampe i 1930'erne
 Kiba Metropolitan Park
 Yumenoshima Tropical Greenhouse Dome
 Shin-Kiba 1st Ring
 Tokyo Gate Bridge
 Tokyo Heliport, i Shin-Kiba

Uddannelse

Erhvervsuddannelser og universiteter 
 Ariake Junior College of Education and the Arts (Ariake Kyōiku Geijutsu Tanki Dbigaku)
 Tokyo University of Marine Science and Technology (Tokyo Kaiyo Daigaku er en del af det nationale universitessystem)

Kilder

Eksterne henvisninger 

 

Bydistrikter i Tokyo
Caroline Garcia

Caroline Garcia (født 16. oktober 1993 i Saint-Germain-en-Laye, Frankrig) er en kvindelig professionel tennisspiller fra Frankrig.

Caroline Garcia højeste rangering på WTA single rangliste var som nummer 4, hvilket hun opnåede 10. september 2018. I double er den bedste placering nummer 2, hvilket blev opnået 24. oktober 2016.

Den største triumf for hende var sejren i French Open 2016 i double sammen med landsmanden Kristina Mladenovic.

Eksterne henvisninger 
 

Tennisspillere fra Frankrig
Personer fra Saint-Germain-en-Laye
Tennisspillere ved sommer-OL 2016
Vindere af French Open
Irina-Camelia Begu

Irina-Camelia Begu (født 26. august 1990 i Bukarest, Rumænien) er en kvindelig professionel tennisspiller fra Rumænien.

Irina-Camelia Begus højeste rangering på WTA's singlerangliste var som nummer 38, hvilket hun opnåede 12. september 2011. I double er den bedste placering nummer 35, hvilket blev opnået 30. juli 2012.

Eksterne henvisninger 

Tennisspillere fra Rumænien
Personer fra Bukarest
Kremlin Cup 2012 (damedouble)

Vania King og Yaroslava Shvedova var forsvarende mester, men King valgte ikke at deltage. Shvedova spillede sammen med Katarina Srebotnik, men de tabte i semifinalen til Ekaterina Makarova og Elena Vesnina.

Makarova og Vesnina vandt finalen med 6–3, 1–6, [10–8] imod Maria Kirilenko og Nadia Petrova.

Seedning

  Ekaterina Makarova /  Elena Vesnina (Mester)

  Maria Kirilenko /  Nadia Petrova ''(Finale)

<li>  Nuria Llagostera Vives /  Sania Mirza (Kvartfinale)

<li>  Yaroslava Shvedova /  Katarina Srebotnik (Semifinale)

Kampe

{{16TeamBracket-Compact-Tennis3

| RD1=Første runde

| RD2=Kvartfinale

| RD3=Semifinale

| RD4=Finale

| RD1-seed01=1

| RD1-team01= E Makarova  E Vesnina

| RD1-score01-1=6

| RD1-score01-2=6

| RD1-score01-3= 

| RD1-seed02= 

| RD1-team02= N Grandin  V Uhlířová

| RD1-score02-1=0

| RD1-score02-2=4

| RD1-score02-3= 

| RD1-seed03=WC

| RD1-team03= A Frolova  M Gasparyan

| RD1-score03-1=1

| RD1-score03-2=0

| RD1-score03-3= 

| RD1-seed04= 

| RD1-team04= A Rodionova  G Voskobojeva

| RD1-score04-1=6

| RD1-score04-2=6

| RD1-score04-3= 

| RD1-seed05=4

| RD1-team05= Y Shvedova  K Srebotnik

| RD1-score05-1=7

| RD1-score05-2=2

| RD1-score05-3=[10]

| RD1-seed06= 

| RD1-team06= A Pavlyuchenkova  L Šafářová

| RD1-score06-1=5

| RD1-score06-2=6

| RD1-score06-3=[5]

| RD1-seed07= 

| RD1-team07= J Craybas  E Hrdinová

| RD1-score07-1=3

| RD1-score07-2=4

| RD1-score07-3= 

| RD1-seed08= 

| RD1-team08= D Jurak  K Marosi

| RD1-score08-1=6

| RD1-score08-2=6

| RD1-score08-3= 

| RD1-seed09= 

| RD1-team09= R Kops-Jones  A Spears

| RD1-score09-1=6

| RD1-score09-2=1

| RD1-score09-3=[11]

| RD1-seed10= 

| RD1-team10= A-L Grönefeld  K Peschke

| RD1-score10-1=3

| RD1-score10-2=6

| RD1-score10-3=[9]

| RD1-seed11= 

| RD1-team11= D Kustova  O Savchuk

| RD1-score11-1=3

| RD1-score11-2='''7

| RD1-score11-3=[6]

| RD1-seed12=3

| RD1-team12=

Referencer

 Main Draw

WTA Tour 2012
Sesil Karatantjeva

Sesil Karatantjeva (bulgarsk:Сесил Каратанчева) (født 8. august 1989 i Sofia, Bulgarien) er en kvindelig professionel tennisspiller fra Bulgarien, som i perioden 2009-14 repræsenterede Kasakhstan.

Karatantjeva har vundet ni singletitler på ITF World Tennis Tour, og hendes bedste resultat på WTA-niveau er en finaleplads ved Gastein Ladies i 2008. I  Hendes højeste rangering på WTA's verdensrangliste i single var som nr. 35, hvilket hun opnåede den 7. november 2005. I double er hendes bedste placering nr. 154, hvilket blev opnået den 19. april 2010. 

Den 1. januar 2006 blev Sesil Karatantjeva idømt to års udelukkelse fra al tennis på grund af, at hun var blevet testet positiv to gange i 2005 for anvendelse af anabole steroider. Første positive test var under French Open i maj, hvor hun opnåede sit bedste grand slam-resultat i karrieren med en kvartfinaleplads, mens den anden positive test var under en turnering i Tokyo i juli. Ud over udelukkelsen skulle hun også tilbagebetale $129.000, som hun havde tjent i præmiepenge siden French Open.

Sesil Karatantjeva skiftede statsborgerskab fra bulgarsk til kasakhisk i januar 2009, og hun repræsentede Kasakhstan indtil oktober 2014, hvorefter hun gik tilbage til at repræsentere sit fødeland, Bulgarien. 

Karatantjeva spillede egentlig sin sidste turnering ved Wimbledon-mesterskaberne 2019, hvor hun tabte i første runde af kvalifikationen til Elena-Gabriela Ruse. Men i 2023 gjorde hun comeback på ITF-nivuea, og hun deltog ligeledes i kvalifikationen til French Open 2023.

Referencer

Eksterne henvisninger 

Tennisspillere fra Bulgarien
Tennisspillere fra Kasakhstan
Personer fra Sofia